b"\n_START_ARTICLE_\nLouis Wagner\n_START_SECTION_\n\xc5\xbdivljenjepis\n_START_PARAGRAPH_\nLouis Wagner se je rodil 5. februarja 1882 v francoskem mestu Le Pr\xc3\xa9-Saint-Gervais. Z dirkanjem se je za\xc4\x8del ukvarjati \xc5\xbee v poznih najstni\xc5\xa1kih letih, z dirkalnikom Darracq je leta 1903 prvi\xc4\x8d zmagal na belgijski dirka po Ardenih tipa voiturette. Wagner je bil tudi dirka\xc4\x8d mo\xc5\xa1tva Darracq za pokal Gordona Bennetta v Nem\xc4\x8diji leta 1904, ki ga je kon\xc4\x8dal na osmem mestu, leta 1905 pa je bil na dirkali\xc5\xa1\xc4\x8du Circuit d'Auvergne v Clermont-Ferrandu izlo\xc4\x8den v prvi vo\xc5\xbenji. V sezoni 1906 je zmagal na ameri\xc5\xa1ki dirki Vanderbilt Cup z dirkalnikom Darracq 120. V sezoni 1907 je bil peti na dirki v Kaiserpreisu, v naslednji sezoni 1908 pa je zmagal na premierni dirki za Veliko nagrado ZDA s Fiatom._NEWLINE_V sezoni 1914 je z Mercedesom dosegel drugo mesto na dirki za Veliko nagrado Francije. Zaradi izbruha prve svetovne vojne je moral prekiniti kariero, naslednji\xc4\x8d je dirkal \xc5\xa1ele v sezoni 1919, ko je na dirki Indianapolis 500 z Ballotom odstopi. V sezoni 1924 se je pridru\xc5\xbeil mo\xc5\xa1tvu Alfa Romeo, kjer je nastopal z dirkalnikom Alfa Romeo P2 ob mo\xc5\xa1tvenima kolegoma Antoniom Ascarijem in Giuseppom Camparijem. V sezoni 1926 je skupaj z Robertom S\xc3\xa9n\xc3\xa9chalom z dirkalnikom Delage 155B zmagal na premierni dirki za Veliko nagrado Velike Britanije. Louis Wagner je umrl leta 1960 v starosti 78-ih let v mestu Montlh\xc3\xa9ry."